בס"ד

**לקראת שבת** \ מתוך "חמדת העתים בגן הילדים" \ ספריית החמ"ד

**יום שישי בגן הילדים**

בתפיסת הזמן קיים היבט נוסף המתווסף עם הגיל.

היבט זה קשור לזמן התרבותי. דהיינו, משמעות של יום חול לעומת יום שישי או שבת בשבוע. ככל שילדים חווים עוד ועוד את המאפיינים האלו של הזמן, כך מתגבשת אצלם הבנה טובה יותר של משמעותו. זאת בעיקר בשל המחזוריות המאפיינת גם את ההקשר החברתי והתרבותי של הזמן. תחושת החזרתיות היא הנותנת משמעות וערך להתרחשויות.

שמירת השבת היא המצווה היחידה בעשרת הדיברות שיש לה זמן מוגדר וקבוע החוזר על עצמו כל שישה ימים. מתוך כך מסורת מוכרת היא שבגני הילדים יום השישי הוא יום מיוחד מבחינת סדר היום השונה משאר ימות השבוע. קיימת תחושה של התכוננות לשבת וציפייה ליום מיוחד זה.

יום שישי מאופיין בפעילויות מיוחדות משלו: קבלת שבת, "אימא/אבא של שבת", פרשת שבוע וכו'.

כל הפעילויות הללו גורמות לילד לחכות ליום זה ולדעת מה הפעילות הצפויה ביום זה.

להלן מספר פעילויות האמורות לעורר בילד התרגשות וציפייה ליום השבת וחיבוב המצוות המיוחדות לשבת.

**אורחים מיוחדים ליום שישי :**

ביום שישי אפשר להנהיג מנהג קבוע של הזמנת אורחים. האורחים יכולים להיות סבים וסבתות, או ילדים מכיתה כלשהי בבית ספר, או אחים גדולים.

**מזוודה לשבת :**

כדי להעצים את משמעות השבת, יש צורך בחיזוק מעורבות ההורים ושיתופם בחוויות הילדים הקשורות בשבת. הרב שמשון רפאל הירש מתייחס לתפקיד ההורים בהקניית השבת: "תנו להם את השבת מתוך לימוד וחינוך, מתוך זכירה ושמירה למורשת עולם וידעתם כי נתתם קיום לעושרם, משענת לצדקתם וליושר לבבם, אורה לחכמתם, כוח לחסנם ושורש נכון וערך אמיתי ללימודיהם ולידיעותיהם ולהשכלתם ולכבודם".

כדי לעשות זאת יש צורך ביוזמה משמעותית שתגרום להורים להתייחס ולהקדיש מזמנם לעניין. מזוודת השבת נבחרה ליוזמה משמעותית על מנת להוות כמעין חוט המקשר בין הגן לבית.

**הפעילות**

א. עיצוב שתי מזוודות כך שתהיינה מספיק גדולות כדי להכיל את כל האביזרים שייעדנו להן.

מזוודה אחת קושטה כך שתתאים ל"אבא של שבת" והשנייה ל"אימא של שבת".

ב. צילום כל ילד על רקע תפאורה של שבת.

הצילום של הילד/ה מודבק על המזוודה ע"י סקוטש.

ג. לשים במזוודה אביזרים שישמשו את הילד במהלך השבת.

לאבא - כיפה מיוחדת, גביע לקידוש, מפית לחלות, סידור, טלית, שירון עם תוכנית קבלת השבת בגן, ספר אגדות חז"ל, משחק בנושא שבת, מחברת השבת.

לאמא - מטפחת וסינר הדורים, פמוטים, סידור, מפית לחלות, שירון, משחק, ספר אגדות חז"ל, מחברת השבת.

ד. המחברת: בה כותבים ההורים מחוויות השבת. בכל יום שישי, בקבלת שבת, אנו קוראים את מה שכתבו ההורים בשבוע הקודם.

**שלטים לשולחן השבת :**

בשולחן השבת נוהגים ההורים לשתף את ילדיהם באמירת דברי-תורה הקשורים לפרשת השבוע. הילד הצעיר שלמד הלכה או עניין אחר מפרשת השבוע ביום שישי בגן, מתקשה לעיתים להיזכר מה הוא למד. "את פתח לו" אינו עוזר, כי ההורה לא יודע מה לימדה הגננת.

על מנת להזכיר לילד את לימודו אפשר להיעזר ב"שלט לשולחן השבת". שלט זה מצויר ונכתב על ידי הילד לאחר שלמד את לימודו בגן. צביעת השלט עוזרת לילד להפנים ולזכור את ההלכה או עניין אחר המופיע בפרשת השבוע וכך נוצר חוט מקשר בין הגן לבית.

הפעילות: הגננת מכינה שלטים עומדים, כמעין אוהל, כמספר הילדים. השלט מאופיין במשהו הנלמד מפרשת השבוע. לילדים צעירים כדאי לכתוב את שם הפרשה ולבוגרים אפשר לתת לכתוב לבד או ע"י העתקה או בכתיבה שמיעתית.

לדוגמא לשלטי שבת: בפרשת "תרומה" לומד הילד על המנורה. הוא מקבל שלט עומד בצורת מנורה צובע אותו וכותב את שם הפרשה.

בפרשת "בשלח" לומד הילד על קידוש ה' של נחשון בן עמינדב. השלט שהילד מקבל הוא בצורת ריבוע עם חור באמצעיתו. בנוסף, הוא מקבל גם דמות לצביעה. את השלט הוא צובע משני צידיו , ים סוף הנבקע ובאמצע היבשה. לאחר שהוא צובע את הדמות הוא שם אותה בתוך ים סוף.

לפרשת "תצווה" אפשר לתת לילד לצבוע את המשכן אחרי שמתארים אותו. ניתן גם לשייך את השלט של שבת לפרשיות מיוחדות. את פרשת "שלח לך" אפשר לייצג על ידי אשכול ענבים.

לפרשת "ויקהל פקודי" בנ"י מתגייסים לבניית המשכן.

ניתן להכין קופת צדקה, כל בנ"י תרמו לבניית המשכן, או בית בעקבות פנייתו של משה המכנס את כל בני ישראל ומעביר להם את ציווי ה' לבנות לו בית. כאמור, כל גננת לפי שיקול דעתה, בהתאם ליכולות הילדים ומידת הבנתם את עיקר הפרשה.

**הדלקת נרות שבת**

מטרות הפעילות:

­ -הילדים יחושו מהי שמחה של מצווה.

­ -הילדים יכירו בחשיבותה של מצוות הדלקת נרות שבת.

­ -הילדים יפנימו חשיבה על הזולת ואת מעלת זיכוי הרבים.

­ -הילדים יחושו את הכוח ואת העוצמה הטמונים בהם.

­ -ילדי הגן יהיו זרקור המפיץ אור תורה ונותן צביון יהודי לשכונה המעורבת ביהודים ובשאינם יהודים.

לימוד המדרש:

"אמר רבי יוחנן משום רבי שמעון בר יוחאי: אלמלי משמרין ישראל שתי שבתות כהלכתן, מיד נגאלין" \ שבת קי"ח.

**"אשת חיל"-**

הביטוי "אשת חיל" מביע התפעלות מאישה רבת פעלים.

הרבנית ברכה קאפח הוכתרה בידי רבים כ"אשת חיל" בזכות פועלה הרב. משך עשרות שנים, בהתמדה עיקשת, שזורה רקמת חייה של ברכה קאפח במעשיה בחסד ובפעולות סיעוד רבות ומגוונות.

כששומעים את צמד המילים "אשת חיל", מיד מתנגן על השפתיים המזמור הידוע, שמושר על ידי רוב

קהילות ישראל בליל שבת.

מקור המנהג לשיר את "אשת חיל" לפני הקידוש בליל שבת, הוא מבית מדרשו של האר"י, שאשת החיל,אליה הוא התכוון, היא - השבת, השכינה וכנסת ישראל גם יחד. עם השנים, התקבל גם הטעם ששרים "אשת חיל" כאות הוקרה על עשייתה הברוכה של האישה. ישנן גם פרשנויות אחרות, המקשרות את "אשת חיל" לנשים מסויימות בתנ"ך, או אפילו לתורה עצמה.

"אשת חיל" הוא בעצם הפרק האחרון של ספר משלי , פרק לא, החל מפסוק י', והוא כולל 22 פסוקים, כמספר אותיות האלף‐בית העברי. לכל פסוק שני חלקים, כאשר החלק השני משלים את החלק הראשון או מקביל אליו בתוכנו.

לדוגמה: "אֵ ׁשֶ ת חַ יִ ל מִ י יִ מְ צָ א - וְ רָ חֹק מִ ּפְ נִ ינִ ים מִ כְ רָ ּה"(, תופעה נפוצה במקרא, ובעיקר בספר משלי. הוא כתוב כאקרוסטיכון, שהוא קישוט ספרותי, בו האותיות הפותחות כל פסוק מסודרות לפי סדר הא"ב: "אשת חיל... בטח בה... גמלתו טוב..." וכן הלאה.

הכרת המזמור באופן מוזיקלי ואורייני.

 מטרות

• הילדים ידעו לשיר את "אשת חיל".

• הילדים יבינו חלק ממילות המזמור ומשמעותו.

• הילדים ישערו על מי הוא נכתב.

• הילדים ימצאו את הקשר בין דמויות מוכרות לבין המזמור.

 הכנה

את המזמור כדאי לכתוב באופן גדול וברור

את אותיות הא"ב המתחילות כל פסוק, כדאי לסמן בצבעים שונים ובצורה בולטת כדי שהאקרוסטיכון יבלוט.

בין המילים כדאי להשאיר רווח שעליו מודבק צמדן. איורים אפשר להצמיד לצמדן כפעילות במליאה, בעבודה בקבוצה או באופן פרטני.

 הכרת המזמור באופן מוזיקלי ואורייני

באתר "הזמנה לפיוט" מובאים לחנים רבים למזמור "אשת חיל". במשך השנה אפשר להשמיע מספר

לחנים של המזמור ב"קבלת שבת" בגן.

ניתן גם לבקש ממשפחות הילדים ששרים את הפיוט הזה, להקליט את עצמם, לשלוח לגננת ולהשמיע בגן. אפשרות חביבה אחרת היא, לבקש מאחד מבני המשפחה של הילדים לבוא לגן בקבלת שבת ולשיר את הפיוט כפי שנהוג אצלם.

כדי שהילדים יבינו את משמעות האקרוסטיכון שנמצאת בפיוט אפשר לעשות את הפעילות הבאה: לתת לכל ילד כרטיס גדול, חצי מA4 שעליו כתובה אות מאותיות הא"ב. תוך כדי השמעת השיר הגננת עוברת בין הילדים היושבים במעגל. כל ילד שהיא משתהה לצדו, מרים את הכרטיס שעליו כתובה האות שבה מתחילה השורה. אם עושים את הפעילות הזו מספר פעמים, הילדים מתחילים להבין את משמעות העניין.

המזמור ארוך, ומילותיו לא כל כך מובנות. הרעיונות הבאים יעזרו לילדים להבין חלק ממילות המזמור ואת משמעותו. כדאי לבחור בלחן שבו הזמר שר לאט וברור את מילות השיר.

• ניתן לחלק לכל ילד כרטיס ובו ציור של אחד מאיברי גוף הנזכרים בפיוט -יד, פה, לשון, כפות ידיים,

מותניים, זרועות, לב. הילדים צריכים להאזין היטב לפיוט. כשהם שומעים שם של איבר גוף, הם מרימים את הכרטיס. בתום השמעת השיר, הם צריכים להצמיד אותו ליד המילה המתאימה בעזרת הגננת.

• כשהיו שואלים את הרבנית ברכה מי העוזרים שלה בכל פעילויות החסד שהיא עושה, היא היתה עונה:

"העוזרים שלי הם הפה שלי, העיניים שלי, הידיים שלי". כדאי לספר זאת לילדים.

• את אותו רעיון אפשר לעשות בהקשרים שונים, כמו: בני משפחה המוזכרים בפיוט : בעל, בניה, בנות, ועוד.

מילים שקשורות לטבע : פנינים, צמר, פשתים, שדה, כרם, שלג, ועוד.

• אפשר להביא סלסלה עם אביזרים שונים, כמו: שרשרת פנינים, צמר, אונייה, לחם, נר, מרבד וסדין

ולשאול את הילדים מתי מוזכרים האביזרים הללו בפיוט. הילדים יוכלו לצייר את האביזרים הללו ולהצמיד גם אותם לפיוט.

• אפשר לסמן בצבע שונה את אותיות הא'‐ב' הנמצאות בתחילת כל שורה במזמור. בכל פעם ילד אחר יכול להצביע על האות הפותחת של השורה תוך כדי השמעת המזמור.

• אפשר לנצל את ההזדמנות לדבר עם הילדים על מלאכות עתיקות ולא מוכרות, כמו כישור ופלך, ועל

הצבעים שני, ארגמן ושש המוזכרים בפיוט. אמנם אלו שמות של צבעים לא ידועים, אך מאחר והם מוזכרים במקרא בהקשרים שונים וגם במגילת אסתר, כדאי שהילדים יכירו אותם.

הׁשָ נִ י הוא גוון של אדום, המופק מביצי כנימת מגן,

עֲ פָ צִ ים שעל עצי אלון.

הארגמן הוא צבע בגוון סגול‐אדום שהכינו מחלזונות מסוג ארגמונים.

שש הוא צבע של פשתן לבן.

• ניתן לשאול איזו מילה מופיעה פעמיים.

• את כל הרעיונות הנ"ל אפשר לעשות גם באופן יחידני. אפשר לתת לילדים דף שעליו כתוב הפיוט ולבקש מהם לסמן את אותיות הא'‐ב' הפותחות כל שורה בפיוט, ולצייר ציורים מתאימים ליד מילים שהוא מכיר.

שיחות בעקבות המזמור

רצוי להרחיב בנושא הצדקה מתוך הנתינה של אשת החיל לעני ולאביון –

"ּכַ ּפָ ּה ּפָ רְ ׂשָ ה לֶ עָ נִ י, וְ יָ דֶ יהָ ׁשִ ּלְ חָ ה לָ אֶ בְ יֹון".

אפשר לראות הרחבה בעניין, בפרק העוסק במעלות הצדקה על פי הרמב"ם פרק אחרון בהלכות מתנות עניים, בספר זרעים ב"משנה תורה" לרמב"ם.

לאחר שהילדים מכירים את המזמור היטב, אפשר לשאול על מי, לדעתם, נכתב הפיוט. לילדים יהיו

תשובות מפתיעות ביותר.

אם אשת החיל שבמזמור מזכירה לאחד הילדים את אמו, סבתו או אשה אחרת, אפשר לשאול במה הן דומות. ניתן גם לסכם את השיחה בהצעה לעטר לאמא את הפיוט ולהגיש לה כמתנה.

לאחר שהילדים יכירו את מילות המזמור, אפשר לעשות פעילות שדורשת קשב, ריכוז והאזנה פעילה.

בפעילות זאת, מושרת כל שורה במזמור על ידי ילדים אחרים, על פי הוראה שניתנת להם. ההוראה תינתן באמצעות סמליל - לוגו משתנה. לדוגמה: בתחילת השורה הראשונה יהיה סמליל של חולצה לבנה, ורק ילדים שיש להם חולצה לבנה שרים אותה. בתחילת השורה השנייה יהיה סמליל של חולצה כחולה, ורק ילדים שלובשים חולצה כחולה שרים אותה וכן הלאה.

רעיונות נוספים לסמלילים יכולים להיות מספר ילדים במשפחה, מגדר, גיל הילדים. אפשר גם שהילדים ששמם מתחיל באות שמתחילה את השורה, ישירו את אותה השורה.

**פעילות משפחתית בנושא "אשת חיל"-**

ניתן לקיימה ב"יום המשפחה", ב"מסיבת סבתות" או כפעילות ילדים‐והורים בשבוע החמ"ד.

אפשר לפתוח את הפעילות בשירה משותפת של המזמור על פי הוראות. כדאי להתאים את ההוראות

לקהל היעד ולתת גם הוראות הומוריסטיות.

להלן הצעה להוראות בפעילות הורים‐ילדים. אפשר להוסיף גם סמלילים כדי שהילד ידע מה כתוב

בהוראה על פי הסמליל. מספר סמלילים מצורפים להוראות:

הפסוק ששרים הקבוצה ששרה את הפסוק

"אֵ ׁשֶ ת חַ יִ ל מִ י יִ מְ צָ א וְ רָ חֹק מִ ּפְ נִ ינִ ים מִ כְ רָ ּה". **ילדים**

"ּבָ טַ ח ּבָ ּה לֵ ב ּבַ עְ לָ ּה וְ ׁשָ לָ ל ֹלא יֶ חְ סָ ר". **הורים**

"ּגְ מָ לַ תְ הּו טֹוב וְ ֹלא רָ ע ּכֹל יְ מֵ י חַ ּיֶ יהָ ". **ילדים שחגגו גיל 5**

"ּדָ רְ ׁשָ ה צֶ מֶ ר ּופִ ׁשְ ּתִ ים וַ ּתַ עַ ׂש ּבְ חֵ פֶ ץ ּכַ ּפֶ יהָ ". **ילדים שחגגו גיל 6**

"הָ יְ תָ ה ּכָ אֳ נִ ּיֹות סֹוחֵ ר מִ ּמֶ רְ חָ ק ּתָ בִ יא לַ חְ מָ ּה". **בנים**

"וַ ּתָ קָ ם ּבְ עֹוד לַ יְ לָ ה וַ ּתִ ּתֵ ן טֶ רֶ ף לְ בֵ יתָ ּה וְ חֹק לְ נַ עֲ רֹתֶ יהָ **". בנות**

"זָ מְ מָ ה ׂשָ דֶ ה וַ ּתִ ּקָ חֵ הּו מִ ּפְ רִ י כַ ּפֶ יהָ נָ טְ עָ ה ּכָ רֶ ם". **ילדים שיודעים לספור עד 5**

ְ "חָ גרָ ה בְ עֹוז מָ תְ נֶ יהָ וַ ּתְ אַ ּמֵ ץ זְ רֹעֹותֶ יהָ ". **ילדים שיודעים לספור עד 10**

"טָ עֲ מָ ה ּכִ י טֹוב סַ חְ רָ ּה ֹלא יִ כְ ּבֶ ה בַ ּלַ יְ לָ ה נֵ רָ ּה". **ילדים בכורים**

"יָ דֶ יהָ ׁשִ ּלְ חָ ה בַ ּכִ יׁשֹור וְ כַ ּפֶ יהָ ּתָ מְ כּו פָ לֶ ְך". **הורים שיודעים לתפור**

"ּכַ ּפָ ּה ּפָ רְ ׂשָ ה לֶ עָ נִ י וְ יָ דֶ יהָ ׁשִ ּלְ חָ ה לָ אֶ בְ יֹון". **ילדים שסיפרו להורים על הרב והרבנית**

"ֹלא תִ ירָ א לְ בֵ יתָ ּה מִ ּׁשָ לֶ ג ּכִ י כָ ל ּבֵ יתָ ּה לָ בֻ ׁש ׁשָ נִ ים". **ילדים שבשם שלהם יש את האות י'**

"מַ רְ בַ ּדִ ים עָ ׂשְ תָ ה ּלָ ּה ׁשֵ ׁש וְ אַ רְ ּגָ מָ ן לְ בּוׁשָ ּה". **ילדים שבשם שלהם יש את האות ו'**

"נֹודָ ע ּבַ ּׁשְ עָ רִ ים ּבַ עְ לָ ּה ּבְ ׁשִ בְ ּתֹו עִ ם זִ קְ נֵ י אָ רֶ ץ". **ילדים שבשם שלהם יש את האות ה'**

"סָ דִ ין עָ ׂשְ תָ ה וַ ּתִ מְ ּכֹר וַ חֲ גֹור נָ תְ נָ ה לַ ּכְ נַ עֲ נִ י". **ילדים שבשם שלהם אין אחת מהאותיות שהזכרנו**

"עֹז וְ הָ דָ ר לְ בּוׁשָ ּה וַ ּתִ ׂשְ חַ ק לְ יֹום אַ חֲ רֹון". **ילדים ששרים את "אשת חיל" בערב שבת**

"ּפִ יהָ ּפָ תְ חָ ה בְ חָ כְ מָ ה וְ תֹורַ ת חֶ סֶ ד עַ ל לְ ׁשֹונָ ּה". **ילדים שלא שרים את "אשת חיל" בערב שבת**

"צֹופִ ּיָ ה הֲ לִ יכֹות ּבֵ יתָ ּה וְ לֶ חֶ ם עַ צְ לּות ֹלא תֹאכֵ ל". **ילדים שלובשים בגד בצבע לבן**

"קָ מּו בָ נֶ יהָ וַ יְ אַ ּׁשְ רּוהָ ּבַ עְ לָ ּה וַ יְ הַ לְ לָ ּה". **ילדים שלובשים בגד בשאר צבעים**

"רַ ּבֹות ּבָ נֹות עָ ׂשּו חָ יִ ל וְ אַ ּתְ עָ לִ ית עַ ל ּכֻ ּלָ נָ ה". **הורים שזהו ילדם הבכור**

"ׁשֶ קֶ ר הַ חֵ ן וְ הֶ בֶ ל הַ ּיֹפִ י אִ ּׁשָ ה יִ רְ אַ ת ה' הִ יא תִ תְ הַ ּלָ ל". **הורים שזהו ילדם הצעיר**

"ּתְ נּו לָ ּה מִ ּפְ רִ י יָ דֶ יהָ וִ יהַ לְ לּוהָ בַ ּׁשְ עָ רִ ים מַ עֲ ׂשֶ יהָ ". **כ-ו-ל-ם!**

מה אפשר לעשות בפעילות של "אשת חיל"?

הצעות לסיפורים ולפעילויות:

o במוקד: "מרבדים עשתה לה" תהיה אפשרות לארוג צמידים קטנים שיחולקו אף הם במהלך ההמחזה. (ראו הצעה לאריגה בפעילות הבאה) - "טוויה בגן הילדים".

o במוקד: "תורת חסד על לשונה" יעטרו הילדים את המזמור "אשת חיל", ויחלקוהו תוך כדי

ההמחזה.

o במוקד "כפה פרשה לעני" אפשר להמחיז את הסיפור "ּתְ מָ רִ ים, ׁשְ קֵ דִ ים וְ סַ לְ סִ ּלַ ת ּבֵ יצִ ים".

כמו כן, ישימו הילדים אגוזים בתוך תמרים, כפי שמוזכר בסיפור ויחלקו אותם תוך כדי

ההמחזה. לאחר מכן הם יציגו בפני חבריהם וישאלו אותם איפה מוזכרים מעשי חסד בפיוט?

o במוקד "גמלתהו טוב" אפשר לכתוב פתק אישי לכל אחד מילדי הגן, שבו כותבים על מעשה

טוב שילד זה נוהג לעשות. תוך כדי ההמחזה אפשר להעניק את הפתק. הגננת יכולה לצרף מתנות קטנות ל"פתק הטוב" שיחולק לכל ילד.

• להפעיל את הילדים באחת מההפעלות שהוצעו לעיל. למשל, שכל ילד ירים כרטיס ובה האות ששורת השיר מתחילה בה.

• חלוקת הגן למספר מוקדים, כאשר בכל מוקד יהיו כלי נגינה ואביזרים המתאימים לריקוד. ההורים

והילדים יתכננו ריקוד בהתאם ללחן אחר של "אשת חיל". לאחר מכן יופיעו הילדים בפני חבריהם.

• עיטור המזמור "אשת חיל" עם כל ילד, והענקת המזמור המעוטר לאם הילד.

טוויה בגן הילדים

"יָדֶיהָ ׁשִ ּלְחָה בַּכִיׁשֹור וְכַּפֶיהָ ּתָמְכּו פָלְֶך"

מטרות

• הילד ילמד לטוות.

• הילד יפעיל את הדמיון והיצירתיות שלו במציאת חוטי השתי והערב ושילובים

במעשה הטוויה.

אריגה היא מלאכת יד עתיקה, שבה הופכים חוטים ליריעת בד, על ידי יצירת דוגמאות

שתי וערב, באמצעות נולי אריגה. "שְ ׁתִ י וָ עֵ רֶ ב" היא שיטת אריגה, בה שוזרים חוטי אריג

אופקיים בין חוטים אנכיים, ובכך יוצרים יריעת בד צפופה. מקור השם "שתי", הוא מלשון

תשתית, שכן, הוא נתלה על הנול והחוטים מהווים את היסוד; השם "ערב" הוא מלשון

עירוב, שכן הוא נשזר בין חוטי השתי. לאריגה משמשים חומרים שונים: כותנה, פשתן,

צמר ואפילו ניילון.

ה"נול" - הינו המסגרת. על גבי הנול קושרים את חוטי השתי. בעזרת מחט, המכונה "סירה", מובילים את חוטי הערב למעלה ולמטה כמו סירה בין הגלים. שורה אחר שורה יוצרים יריעה, משטח ארוג.

להלן יוצעו הצעות לטוויה, אך כדאי שהן יהוו בסיס ותשתית שעליהם תוסיפו כיד הדמיון הטובה.

הצעות לטוויה בגן הילדים:

• התנסות רקמה על גבי רשתות פלסטיק בעלות חורים גדולים. הילדים רוקמים בעזרת

שרוכי נעליים צבעוניים או בעזרת חוט שנוח לאחיזה ולהשחלה.

• על גבי מסגרת ישנה של חלון עץ אפשר לקשור חוטי שתי. רצוי שחוטי השתי יהיו בשני

צבעים שונים על מנת להקל על הילדים למצוא את צבע החוט שתחתיו צריך להשחיל

את חוט הערב. חוטי הערב שהילדים טווים הם סרטים צבעוניים. פעילות זאת מהנה,

מאחר שהטוויה מהירה והתוצאה צבעונית. היות ומסגרת זו נועדה לאימון הפעולה,

גם פרימת השטיח מלמדת על החיבור בין השתי לערב.

• הכנת תחתית לסיר חם – על גבי תקליטור משומש אפשר להשחיל חוט שניתן

להכין מחולצות ושקיות ניילון. הילדים בוחרים חוטים ועוסקים בטווית שתי וערב.

ברמה גבוהה ניתן לגזור את השטיח העגול שנוצר.

• אפשר לתת לילדים בד יוטה על מנת שהם יפרמו אותו ויחושו באופן הזה את

חוטי השתי והערב.

• אפשר להכין נול תלוי מקולב. חוטי השתי מוכנים כשבתחתיתם חרוזים המשמשים

כמשקולות. ניתן לתלות נול זה בחצר על מתקנים או על גבי. ניתן לטוות

חומרים שונים – טבעיים או מלאכותיים – כמו עלי כפות תמרים.

• טוויה מחומרי טבע – הילדים יתבקשו לחפש בשטח טבעי פתוח חומרי

גלם שונים, כגון: ענפים, מקלות עץ, כפיסי עץ – על מנת לייצר מסגרת לנול

פשוט. חוטי השתי יקשרו בפשטות על מסגרת זו, וגם עבורם ניתן להשתמש

בחומרים טבעיים, אותם יאספו הילדים. התוצאה היא מעין תמונה, השזורים

בה חומרים טבעיים.

**הלכות שבת: מקורות**

פרק נח – כבוד שבת ועונג שבת: סעיפים א, ב

פרק נט – דיני ערב שבת-הכנה לשבת: סעיפים ח, יט, כא, כב

פרק סד – שלש סעודות וסדר ליל שבת: סעיפים א, ד, ה, ו

פרק סו – קצת מדיני ספר תורה: סעיפים א, ג, ד, ו, ח

פרק סז – דיני ומנהגי הוצאת ספר תורה והחזרתו: סעיפים ב, ג

פרק סח – קריאת התורה ודיניה: סעיף א פרק עה – מלאכות אסורות בשבת. הגננת תפעיל שיקול

דעת בבחירת הסעיפים, בהתאמה לאוכלוסייה.

פרק עח – פקוח נפש: סעיף א

פרק פ – בעלי חיים בשבת: סעיפים א, ג

מתוך דברי הרב חיים דוד הלוי על חשיבות המעשים:

בהקדמה לספר מקור חיים כתב הרב: ”חובתו של כל תלמיד חכם ורב בישראל לעסוק בדורנו זה בהסברת המאור שבתורה בעל פה ובכתב לפי כוחו ולפי כישרונו, אף אם בעקבות זאת יתבטל במקצת מעומק לימוד תורה בבית מדרשו“.

**במ"ה**

ערב במ“ה – בית מדרש הורים

מטרות

1 .יצירת ערוץ תקשורת נוסף בין הורים וגננות, לחיזוק השותפות החינוכית והשיח החינוכי.

2 .העצמת הגננות ביכולת לנהל שיח משמעותי עם ההורים כבית חינוך, כמשפחה.

3 .העצמת ההורים כשותפים בשיח החינוכי של בית הספר והגן.

הרציונל

השיח יעסוק בסוגיות חינוכיות העומדות על הפרק בּגן ובחברה הסובבת אותו.

המפגשים יהיו במהותם בסגנון בית מדרשי. כמו בבית המדרש המסורתי, שבו יש מקום לקולות

שונים – לעתים בלי יכולת או צורך להפריד בין קול הרב לקול התלמיד– כך גם במסגרת במ“ה,

המטרה היא לאפשר לימוד משותף, לתת במה להשמעת מגוון קולות ולקיים דיון משותף ,שיכול

להתמודד עם סימני שאלה רבים.

בסדנאות במ“ה יופיעו חלק מהסעיפים האלה:

שאלת במ“ה: שאלה פתוחה שבה מתערערת מוסכמה, או עולה תהייה או שאלה.

מטלת במ“ה: משימה אישית/קבוצתית, שיתוף בחוויה, שיתוף בזיכרון, התחברות לטקסט, תמונה,

חפץ, טון או מצגת, לימוד אישי ממקור מסוים, לימוד משותף ממקור מסוים, יצירה אישית או יצירה

משותפת.

במ“ה ממחשבה למעשה: כלים ומיומנויות שמעביר המנחה, טיפים והעשרה.

אסיף במ“ה: לסיכום, מציינים המשתתפים תובנות משמעותיות שעלו במהלך הבמ“ה.

סיכום הבמ“ה: דברי סיכום של המנחה. מתארים את התהליך שעברה הקבוצה בסדנה, משתפים

בתובנה אישית, או מעלים הצעה למפגש המשך.

)מתוך חוברת ”במ“ה – בית מדרש הורים, מדברים חינוך“, מינהל החינוך הדתי, משרד החינוך

pdf.Bama/hemed/files/il.gov.education.meyda://http

**בשנת השבעים למדינת ישראל:**

תפילה לשלום חיילי צה"ל

מִי שֶׁבֵּרַךְ אֲבוֹתֵינוּ, אַבְרָהָם, יִצְחָק וְיַעֲקֹב,

הוּא יְבָרֵךְ אֶת חַיָּלֵי צְבָא הַהֲגַנָּה לְיִשְׂרָאֵל וְאַנְשֵׁי כֹּחוֹת הַבִּטָּחוֹן,

הָעוֹמְדִים עַל מִשְׁמַר אַרְצֵנוּ וְעָרֵי אֱ‑לֹהֵינוּ,

מִגְּבוּל הַלְּבָנוֹן וְעַד מִדְבַּר מִצְרַיִם, וּמִן הַיָּם הַגָּדוֹל עַד לְבוֹא הָעֲרָבָה,

בַּיַּבָּשָׁה, בָּאֲוִיר וּבַיָּם.

יִתֵּן ה' אֶת אוֹיְבֵינוּ הַקָּמִים עָלֵינוּ נִגָּפִים לִפְנֵיהֶם!

הַקָּדוֹשׁ בָּרוּךְ הוּא יִשְׁמֹר וְיַצִּיל אֶת חַיָלֵינוּ מִכֹּל צָרָה וְצוּקָה, וּמִכֹּל נֶגַע וּמַחֲלָה, וְיִשְׁלַח בְּרָכָה וְהַצְלָחָה בְּכָל מַעֲשֵׂה יְדֵיהֶם. יַדְבֵּר שׂוֹנְאֵינוּ תַּחְתֵּיהֶם, וִיעַטְּרֵם בְּכֶתֶר יְשׁוּעָה וּבְעֲטֶרֶת נִצָּחוֹן.

וִיקֻיַּם בָּהֶם הַכָּתוּב:

"כִּי ה' אֱ‑לֹהֵיכֶם הַהֹלֵךְ עִמָּכֶם, לְהִלָּחֵם לָכֶם עִם אֹיְבֵיכֶם, לְהוֹשִׁיעַ אֶתְכֶם".

וְנֹאמַר: "אָמֵן".

תפילות לשלום חיילים יהודים חוברו עוד בזמן שעם ישראל היה מפוזר בתפוצות השונות. כשהחלו להתרקם היסודות של מדינת ישראל, הוצעו מספר נוסחים עבור תפילה לשלום החיילים המגנים על ארץ ישראל, ובסופו של דבר התקבל הנוסח שקבע הרב גורן. כיום נאמרת התפילה לשלום חיילי צה"ל בקהילות רבות ישראל, בארץ ומחוצה לה.

במאמר: "תפילת הדרך לצנחן לאור ההלכה" כתב הרב גורן, ש"מאז חתימת התלמוד, אין לנו סמכות לחדש מטבע ברכות אשר תאמרנה בשם ובמלכות, שלא תקנום אנשי כנסת הגדולה, ולא לשנות את מטבע הברכות של חכמינו ז"ל". בשל כך, "היינו זקוקים למצוא מסגרת תפילה ישנה, המקודשת מדור לדור, שנקבעה על ידי חכמי התלמוד". בהתאם לכך ביסס הרב את הברכה על יסודות הטקסט והתוכן של "מי שבירך" לעולה לתורה (באותו אופן עיבד הרב "תפילת הדרך" מיוחדת עבור צנחנים , והטייסים, מתוך הנוסח הרגיל של: "תפילת הדרך").

מטרות

• הילד יבין את מילות התפילה.

• הילד יכיר תודה לחיילי צה"ל.

• הילד יאמר את התפילה מדי יום שישי בתפילת השחר.

מהלך הפעילות

שיחה

• כדי שהילדים יבינו את הצורך בתיקון התפילה לשלום חיילי צה"ל, כדאי להקדים ולשוחח איתם על תפילות שהם מכירים. לדוגמה: מה מבקשים בתפילת הגשם? מה צריך לבקש בתפילה לחולה? וכדומה. אם הם מכירים את התפילה לשלום המדינה, כדאי לשאול גם עליה. לסכם בכך, שכבני אדם, ובעיקר, כעם ישראל, ישנם דברים להם אנו זקוקים, התפילה היא המקום לבקש עזרה מהקדוש ברוך הוא בתחומים שונים.

• למה זקוקים החיילים? מה נוכל לבקש עבורם מה'? לאחר שמיעת התשובות של הילדים, אפשר לספר להם שהרב גורן היה הרב הראשי של צבא ההגנה לישראל, והוא ביקש לקבוע תפילה לשלום חיילי ישראל. אפשר להקריא את התפילה, כך שהילדים יוכלו לשמוע את הברכות המוזכרות בה.

• מנת להבין את התפילה, כדאי לעמוד על המילים הקשות להבנה, ולהסבירן באמצעות שיתוף הילדים:

\* "**משמר ארצנו**" - שמירת ארצנו.

\* "**ערי א־לוהינו**" - כינוי לערי ישראל.

\* "**הים הגדול**" - כינוי לים התיכון. נקרא: "גדול" - הן משום גודלו הפיזי, והן כתואר כבוד, בשל סמיכותו לארץ ישראל.

\* "**ניגפים לפניהם**" - מנוצחים על ידי חיילינו.

\* **"צרה וצוקה"** - מצוקה וקושי.

\* "**ידבר שונאינו**" - ינצח שונאינו.

• מי מוזכר בתפילה? אפשר לתת לילדים לאחוז בסרטים צבעוניים במהלך קריאת התפילה, ולבקש מהם להניף אותם כשהם שומעים שֵם של אדם או קבוצה המוזכר במהלך התפילה. לדוגמה: אברהם, חיילנו... לאחר מכן, ניתן לדבר איתם על השמות המוזכרים, למשל: "מי שברך **אבותינו**" - מה הקשר בין אבותינו לבין החיילים?

• אילו משמותיו של הקב"ה אנו מוצאים בתפילה? (ה', הקדוש ברוך הוא, א־לוהינו, א־לוהיכם).

• באילו ברכות מבורכים החיילים בתפילה?

שימוש במפת ארץ ישראל

• אפשר לבקש מהילדים לציין את המקומות הנזכרים בתפילה לשלום חיילי צה"ל, ולהצביע על מיקומם במפת ארץ ישראל ("מִגְּבוּל הַלְּבָנוֹן וְעַד מִדְבַּר מִצְרַיִם, וּמִן הַיָּם הַגָּדוֹל עַד לְבוֹא הָעֲרָבָה").

• ניתן לדבר על המושג: "ביבשה, באוויר ובים" - באילו כלי תחבורה משתמשים בכל אחד מהמקומות האלו? באילו מכלי התחבורה הללו יצא לילדים לנסוע?

כדאי לבקש מהילדים לשאול את אביהם, באיזה חיל שירתו בצבא, באילו כלי תחבורה צבאיים התניידו במהלך השירות, לדוגמה: "ביבשה" - מכונית, נגמ"ש, ג'יפ, טנק; "באוויר" - מטוס, מסוק; "בים" - ספינה, צוללת, וכן הלאה.

ניתן אף להציע להם להביא לגן תצלום של אביהם מהצבא, עם עדיפות לתצלום לצד כלי תחבורה בו נסע.

ניתן להרחיב פעילות זו על ידי יצירת קשר בין‑דורי, בכך שהילדים ינסו לברר אם הורי הוריהם שירתו בצבא, ואם כן - היכן? באילו כלי תחבורה השתמשו? האם מי מהם פגש אי פעם את הרב גורן בהיותו בצבא?

• כדאי לפרוש את מפת הארץ על הרצפה ולהעשיר את המשחק הסוציו‑דרמטי במגוון כלי תחבורה.

• אפשר לספר לילדים סיפורים על הרב גורן, למשל, שבעשרים וארבע שנות שירותו כרב הראשי לצה"ל הוא נהג לנסוע במכונית הצבאית שלו ברחבי הארץ על מנת לבקר חיילים (במכונית היה מותקן צופר מיוחד למצבי חירום), שצנח, שהשתלשל ממסוק, שהפליג בספינות... ממש כפי שכתוב: "ביבשה, באוויר ובים". סיפורים מעין אלו מובאים בכרטיסיות הסיפור וגם במדריך לגננת (בעמודים ???).

בצליל ובתנועה

ניתן ללמד את התפילה לשלום חיילי צה"ל במנגינה. באתר יוטיוב אפשר למצוא מספר מנגינות לתפילה, **מצורפים כאן שני ברקודים** **המפנים לשתי מנגינות שונות של התפילה.**

כדאי לבקש מהילדים להציע הצעות להוספת תנועות גוף בהתאם למילות התפילה. הפנייה לילדים תיצור בהם רצון להבין את מילות התפילה, כך שיוכלו לחשוב על תנועות מתאימות. הדבר אף יסייע ללמידה משמעותית, שבה גם הלב משתתף וגם הדעת מעורבת. באופן זה יתעורר הרצון בילדים עצמם להתפלל תפילה זו.

את התפילה נתפלל בגן בימי שישי, ולקראת יום העצמאות אפשר לבקש מהורה או מסב שיודע "להתחזן", לקרוא את התפילה בפני הילדים.

ביצירה

את התפילה כדאי להעתיק בכתב ברור על כרזה גדולה ולתת לילדים לקשטה באופן קבוצתי. אם הילדים אכן הביאו תצלומים של בני משפחתם בצבא, אפשר ליצור באמצעותם מסגרת לכרזת התפילה.

בנוסף, ניתן לתת לכל ילד את נוסח התפילה מודפס על דף, או שכל ילד יבחר משפט אחד מהתפילה ויעתיק אותו בעצמו לדף. כל ילד יקשט את הדף שקיבל או שהכין ויוכלו לשלוח אותו לחייל שהוא מכיר, בתוספת הקדשה וברכה אישית.

מאחר והתפילה נאמרת בתפילת שחרית של שבת, נוכל לאומרה בגן בימי שישי, אך אם נרצה גם לקשר את הילדים לתפילה שנאמרת בבתי הכנסת, אפשר לתת להם לקשט את התפילה על מנת להעניק אותה לבני המשפחה - אבא, אמא, אח או אחות, שיוכלו לקרוא אותה בעת התפילה.

ישנם סידורים לילדי גן בהם מופיעה התפילה לשלום חיילי צה"ל. הילדים ישמחו לגלות שהתפילה, עליה למדו בגן, נמצאת בסידור שלהם. בסידור הילדים של קורן - "מבראשית", בעמוד 31, מופיע לצד התפילה איור של הרב גורן תוקע בשופר בשחרור הכותל.

בגנים המשתמשים בסידורים ללא התפילה (כמו הסידור של "בגן של דודו"), אפשר להכין עם הילדים דף בגודלו של הסידור עם התפילה בצורה מקוצרת, לקשטו עם הילדים ואחר כך לשלבו בתוך הסידורים.

אפשר להכין מעין סימנייה בצורה של חייל, כאשר בצדה האחד מצויר חייל, ובצדה השני תופיע התפילה בצורה מקוצרת. את הסימנייה ישלבו הילדים בתוך הסידורים, ואולי גם יביאו אותה הביתה.